<classify> Mkurugenzi Mtendaji wa Taasisi ya Mtandao wa Madeni na Maendeleo Tanzania Coalition on Debt and Development -TCDD, Hebron Mwakangenda alitoa ushauri huo juzi wakati akifungua warsha ya ufuatiliaji mwenendo wa umasikini kwa Asasi za Kiraia Azaki unaofanyika mjini hapa.Mwakagenda alisema deni hilo zinazidi kukua na hivyo kusababisha taifa kuwa na gharama kubwa za uendeshaji pamoja na kuendelea kukopa katika mabenki hayo ya nje kwa kigezo cha uwekezaji wa kulipa sekta mbalimbali.Pia alisema hata mikopo ya ndani ina riba kubwa na mikopo hiyo inatakiwa kulipwa kwa muda mfupi, hivyo kuna ulazima wa Bunge kuisimamia serikali ili kuwepo na uwajibikaji katika ukopaji wa fedha kwenye mabenki hayo ya kibiashara.Aidha aliitaka Serikali kukopa fedha kwa ajili ya uwekezaji wa miundombinu ya nchi ikiwemo kwenye sekta ya afya na elimu ambayo karibu ya Watanzania walio wengi inawagusa.Kwa upande wake, Mshiriki kutoka mkoani Mtwara, Fidea Ruanda aliitaka Serikali kuweka kipaumbele katika suala la Afya na Elimu huku akitolea mfano kinamama wanaotoka katika mkoa wa Mtwara kuwa ni waathirika wa sekta ya Afya.  <topic>: UCHUMI 